# PROIECT

# H O T Ă R Â R E

privind modificarea art. 4, alin.1 din Anexa nr. 1 la H.C.L. nr. 123/24.06.2019 privind stabilirea impozitelor şi taxelor locale pentru anul 2020

Consiliul Local al oraşului Techirghiol, întrunit în şedinţa ordinară din data de **17.01.2020,**

Luând în dezbatere proiectul de hotărâre şi referat de aprobare prezentate de d-l primar – Soceanu Iulian-Constantin, avizul Comisiei pe domenii de specialitate nr.1, 2, 3.

Având în vedere:

* H.C.L. nr. 123/24.06.2019 privind stabilirea impozitelor şi taxelor locale pentru anul 2020,
* Art.453, art.458, art. 459 din Legea 227/2015 privind Codul Fiscal, Norme metodologice de punere in aplicare ale Legii 227/2015,
* Art. 16 alin.2, art.20 alin. 1, lit. b si art.27 din Legea 273/2006 privind finantele publice locale,
* H.G.1/2016 privind Normele de aplicare a Codului Fiscal,
* Titlul IX in Legea 227/2015 privind Codul Fiscal,

Văzând prevederile art. 129 alin. 4, lit. c din O.U.G. nr. 57/2019 privind Codul Administrativ

În temeiul articolului 139, alin. (3), lit. c) și art. 196, alin. (1), lit. a), din Ordonanța de Urgență a Guvernului nr.57/2019, privind Codul administrativ,

**H O T Ă R Ă Ş T E :**

Art. 1 - Se aprobă modificarea art. 4, alin.1 din Anexa nr. 1 la H.C.L. nr. 123/24.06.2019 privind stabilirea impozitelor şi taxelor locale pentru anul 2020, conform anexei – parte integrantă la prezentul.

Art.2 –Secretarul general al oraşului va face publică prezenta hotărâre prin afişaj şi o va comunica instituţiilor şi persoanelor interesate, iar primarul o va duce la îndeplinire.

Hotărârea a fost adoptată cu un număr de ….. voturi pentru, …. voturi împotrivă, …. abţineri, din totalul de 15 consilieri în funcţie .

Techirghiol, astăzi – **17.01.2020**.

Nr. ......

***INIŢIATOR,***

***PRIMAR,***

***SOCEANU IULIAN-CONSTANTIN***

***AVIZAT,***

***SECRETAR GENERAL,***

***DR.JR.PAROŞANU NICULINA***

***Serviciul Financiar Economic* Nr. 344 din 10.01.2019**

***Taxe si Impozite Locale***

*VIZAT,*

*PRIMAR,*

*SOCEANU IULIAN-CONSTANTIN*

**RAPORT DE SPECIALITATE**

**privind modificarea art.4 , alin. 1. din Anexa nr.1 la H.C.L. Nr. 123/24.06.2019 privind stabilirea taxelor si impozitelor locale pentru anul 2020**

**1. TEMEIUL DE FAPT:**

Obtinerea de venituri cu celeritate la bugetul local in prima parte a anului fiscal 2020 in vederea optimizarii activitatilor desfasurate in cadrul institutiei.

**2. TEMEIUL DE DREPT:**

**- Art.453/Legea 227/2015 privind Codul Fiscal, Norme metodologice de punere in aplicare ale Legii 227/2015**

*În înțelesul art. 453 lit. e) din Codul fiscal, în categoria clădirilor nerezidențiale sunt incluse acele clădiri care sunt folosite pentru activități administrative, de agrement, comerciale, de cult, de cultură, de educație, financiar-bancare, industriale, de sănătate, sociale, sportive, turistice, precum și activități similare, indiferent de utilizare și/sau denumire, fără ca aceasta să intre în categoria clădirilor rezidențiale.*

*(2) Structurile de primire turistice sunt considerate clădiri nerezidențiale.*

*(3) Clădirile sau spațiile din acestea unde se înregistrează sedii secundare și puncte de lucru se consideră că sunt folosite în scop nerezidențial.*

* 1. *Clădirile în care nu se desfășoară nicio activitate sunt considerate rezidențiale sau nerezidențiale în funcție de destinația care reiese din autorizația de construire.*

**ART. 458 - Calculul impozitului pe clădirile nerezidențiale aflate în proprietatea persoanelor fizice**

*(1) Pentru clădirile nerezidențiale aflate în proprietatea persoanelor fizice, impozitul pe clădiri se calculează prin aplicarea unei cote cuprinse între 0,2 - 1,3% asupra valorii care poate fi:*

*a) valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referință, depus la organul fiscal local până la primul termen de plată din anul de referință;*

*b) valoarea finală a lucrărilor de construcții, în cazul clădirilor noi, construite în ultimii 5 ani anteriori anului de referință;*

*c) valoarea clădirilor care rezultă din actul prin care se transferă dreptul de proprietate, în cazul clădirilor dobândite în ultimii 5 ani anteriori anului de referință.*[Norme metodologice](https://static.anaf.ro/static/10/Anaf/legislatie/Cod_fiscal_norme_12062019.htm#B458)

*(2) Cota impozitului pe clădiri se stabilește prin hotărâre a consiliului local. La nivelul municipiului București, această atribuție revine Consiliului General al Municipiului București.*

*(3) Pentru clădirile nerezidențiale aflate în proprietatea persoanelor fizice, utilizate pentru activități din domeniul agricol, impozitul pe clădiri se calculează prin aplicarea unei cote de 0,4% asupra valorii impozabile a clădirii.*

*(4) În cazul în care valoarea clădirii nu poate fi calculată conform prevederilor alin. (1), impozitul se calculează prin aplicarea cotei de 2% asupra valorii impozabile determinate conform* [art. 457](https://static.anaf.ro/static/10/Anaf/legislatie/Cod_fiscal_norme_12062019.htm#A457)*.*

**ART. 459 - Calculul impozitului pe clădirile cu destinație mixtă aflate în proprietatea persoanelor fizice**

*(1) În cazul clădirilor cu destinație mixtă aflate în proprietatea persoanelor fizice, impozitul se calculează prin însumarea impozitului calculat pentru suprafața folosită în scop rezidențial conform* [art. 457](https://static.anaf.ro/static/10/Anaf/legislatie/Cod_fiscal_norme_12062019.htm#A457) *cu impozitul determinat pentru suprafața folosită în scop nerezidențial, conform* [art. 458](https://static.anaf.ro/static/10/Anaf/legislatie/Cod_fiscal_norme_12062019.htm#A458)*.* [Norme metodologice](https://static.anaf.ro/static/10/Anaf/legislatie/Cod_fiscal_norme_12062019.htm#B459)

*(2) În cazul în care la adresa clădirii este înregistrat un domiciliu fiscal la care nu se desfășoară nicio activitate economică, impozitul se calculează conform*[art. 457](https://static.anaf.ro/static/10/Anaf/legislatie/Cod_fiscal_norme_12062019.htm#A457)*.*

*(3) Dacă suprafețele folosite în scop rezidențial și cele folosite în scop nerezidențial nu pot fi evidențiate distinct, se aplică următoarele reguli:*

*a) În cazul în care la adresa clădirii este înregistrat un domiciliu fiscal la care nu se desfășoară nicio activitate economică, impozitul se calculează conform*[art. 457](https://static.anaf.ro/static/10/Anaf/legislatie/Cod_fiscal_norme_12062019.htm#A457)*;*

*b) În cazul în care la adresa clădirii este înregistrat un domiciliu fiscal la care se desfășoară activitatea economică, iar cheltuielile cu utilitățile sunt înregistrate în sarcina persoanei care desfășoară activitatea economică, impozitul pe clădiri se calculează conform prevederilor*[art. 458](https://static.anaf.ro/static/10/Anaf/legislatie/Cod_fiscal_norme_12062019.htm#A458)*.*

**- Art. 16 alin.2, art.20 alin. 1, lit. b si art.27 din Legea 273/2006 privind finantele publice locale**

*Art. 16 Principiul autonomiei locale financiare*

*(2) Autorităţile administraţiei publice locale au competenta stabilirii nivelurilor impozitelor şi taxelor locale, în condiţiile legii.*

*Art. 20 Rolul, competentele şi responsabilităţile autorităţilor administraţiei publice locale*

*b) stabilirea, constatarea, controlul, urmărirea şi încasarea impozitelor şi taxelor locale, precum şi a oricăror alte venituri ale unităţilor administrativ-teritoriale, prin compartimente proprii de specialitate, în condiţiile legii;*

*Art. 27 Competente în stabilirea impozitelor şi taxelor locale Impozitele şi taxele locale se aprobă de consiliile locale, judeţene şi de Consiliul General al Municipiului Bucureşti, după caz, în limitele şi în condiţiile legii.*

***Art. 129 alin. 4, lit. c din Codul Administrativ***

*Art. 129 alin. 4, lit. c din Codul Administrativ Consiliul Local stabilește și aprobă impozitele și taxele locale, în condițiile legii;*

**3. ARGUMENTE DE OPORTUNITATE:**

- stimularea achitarii la zi a datoriilor catre bugetul local , in conditiile in care exista un numar semnificativ de roluri fiscale ce figureaza cu ramasite respectiv accesorii de plata.

**4. REGLEMENTĂRI LEGALE INCIDENTE:**

*-H.G.1/2016 privind Normele de aplicare a Codului Fiscal,*

*-Titlul IX in Legea 227/2015 privind Codul Fiscal*

**5. CONCLUZII ŞI PROPUNERI:***propunem aprobarea modificarii art.4 . alin.1 din Anexa Nr.1 la H.C.L. Nr. 123/24.06.2019 privind stabilirea taxelor si impozitelor locale pentru anul 2020 dupa cum urmeaza:*

***Calculul impozitului/taxei pe cladiri datorat de persoanele fizice pentru cladirile nerezidentiale***

**Art.4 (1)** Pentru cladirile nerezidentiale aflate in proprietatea persoanelor fizice, impozitul/taxa pe cladiri se calculeaza prin aplicarea urmatoarelor cote, dupa caz:

a) Cota de 0,2 % asupra valorii cladirii , pentru cladirile aflate in proprietatea persoanelor fizice si in care nu se desfasoara activitati economice/turistice. Cota de 0,2 % se va aplica de catre organul fiscal pe baza declaratiei de impunere a contribuabilului si care nu declara ca se desfasoara la adresa imobilului activitati economice in sensul celor descrise in art. 453/Legea 227 din 2015 privind Codul Fiscal sau nu se autorizeaza/avizeaza in acest sens

b) Cota de 0,8 % asupra valorii cladirii pentru cladirile nerezidentiale aflate in proprietatea persoanelor fizice in cazul in care la adresa respectiva exista inregistrat un domiciliu fiscal si/sau in care se desfasoara o activitate economica.

c) Coeficientul de 0,8 % se aplica fie in baza declaratiei de impunere a proprietarului, fie din oficiu de catre organul fiscal in momentul in care se va solicita emitere avizarea/autorizarea activitate economica la adresa imobilului, sau pe baza altor documente ce atesta faptul ca la adresa imobilului se desfasoara activitati economice.

d) În înțelesul art. 453 lit. e) din Codul fiscal, în categoria clădirilor nerezidențiale sunt incluse acele clădiri care sunt folosite pentru activități administrative, de agrement, comerciale, de cult, de cultură, de educație, financiar-bancare, industriale, de sănătate, sociale, sportive, turistice, precum și activități similare, indiferent de utilizare și/sau denumire, fără ca aceasta să intre în categoria clădirilor rezidențiale. Structurile de primire turistice sunt considerate clădiri nerezidențiale. Clădirile sau spațiile din acestea unde se înregistrează sedii secundare și puncte de lucru se consideră că sunt folosite în scop nerezidențial.

e) Aplicarea coeficientului de 0,8% intra in vigoare cu prima zi a lunii urmatoare celei in care spatiul nu a mai fost folosit in scop rezidential, situatie atestata conform alineatului precedent fie din initiativa proprietarului fie din oficiu de catre organul fiscal local.

f) Pentru cladirile nerezidentiale aflate in proprietatea persoanelor fizice, impozitul/taxa pe cladiri se calculeaza prin aplicarea cotei de 0,2 % respectiv 0,8 % asupra valorii cladirii, care poate fi:

I) valoarea rezultata dintr-un raport de evaluare intocmit de un evaluator autorizat in ultimii 5 ani anteriori anului de referinta.

II) valoarea finala a lucrarilor de constructii, in cazul constructiilor noi, construite in ultimii 5 ani anteriori anului de referinta

III) valoarea cladirilor care rezulta din actul prin care se transfera dreptul de proprietate, in cazul cladirilor dobandite in ultimii 5 ani anteriori anului de referinta

g) Orice modificare cu privire la regimul de folosire a imobilului in sensul prezentului articol, aparuta ulterior emiterii deciziei de impunere, respectiv modificarea cotei de calcul , se va putea face din oficiu sau la cererea proprietarului in masura in care apar modificari ale situatiei initiale care a stat la baza deciziei de impunere

h) Aceste modificari ,daca vor fi aprobate, vor intra in vigoare din luna urmatoare constatarii modificarii aparute de catre organul fiscal local sau inregistrarii cererii proprietarului.

Celelalte prevederi ale art. 4 din Anexa nr. 1 la H.C.L. NR. 262 / 19.12.2019 raman nemodificate

**6 DOCUMENTE JUSTIFICATIVE :** *Extras Legea 227/215 Codul Fiscal, Norme metodologice de punere in aplicare ale Legii 227/2015, Legea 207/2015, OUG 57/2019*

|  |  |  |
| --- | --- | --- |
| **Secretar** | **Sef Serviciu Financiar Economic** | **Intocmit** |
| **Dr. Jr. PAROSANU NICULINA** | **VALEANU VIOREL** | **MITREA MIHAI** |

# REFERAT DE APROBARE

**asupra proiectului de hotărâre privind modificarea H.C.L. nr. 123/2019 privind**

**stabilirea taxelor şi impozitelor locale pentru anul 2020**

Având în vedere H.C.L. nr. 123/2019 prin care s-au stabilit taxele şi impozitele locale pentru anul 2020 şi ca urmare a prevederilor Legii nr. 227/2015 privind Codul Fiscal, propun modificarea impozitului/taxei pe clădiri datorat de persoanele fizice pentru clădirile nerezidențiale, respectiv:

* stabilirea cotei minime de 0,2% asupra valorii clădirii , pentru clădirile aflate in proprietatea persoanelor fizice si in care nu se desfășoară activități economice/turistice,
* Cota de 0,8 % asupra valorii clădirii pentru clădirile nerezidențiale aflate in proprietatea persoanelor fizice in cazul in care la adresa respectiva exista înregistrat un domiciliu fiscal si/sau in care se desfășoară o activitate economica.

***PRIMAR,***

***IULIAN-CONSTANTIN*** ***SOCEANU***